Source: http://www.inakost.sk/index.php?page=archivc&id=205
Timestamp: 2017-09-20 07:17:43+00:00

Document:
/* Iniciatďż˝va Inakosďż˝ - Archív článkov - Stanovisko k uzneseniu Rozhlasovej rady
Stanovisko k uzneseniu Rozhlasovej rady
2007-12-19 08:45:33
Iniciatíva Inakosť chápe toto uznesenie tak, že je myslené všeobecne tak, že vždy pri zobrazovaní jedného modelu spolužitia (napr. heterosexuálnych dvojíc) bude v budúcnosti v reláciách SRo zabezpečená aj adekvátna prezentácia menšinových modelov spolužitia (napr. homosexuálnych dvojíc), čím sa naplní požiadavka Rozhlasovej rady na zabezpečenie plurality názorov.
V opačnom prípade, ak by bolo zámerom tohto uznesenia požadovať pluralitu názorov len vo vzťahu k vysielaniam zobrazujúcim život homosexuálov resp. homosexuálnych párov, išlo by o porušenie viacerých zákonov, najmä:
1.	Rozpor s Čl. 12 Ústavy SR, podľa ktorého „ľudia sú slobodní a rovní v dôstojnosti i v právach.“
2.	Rozpor so zákonom č. 365/2004 Z.z. o rovnakom zaobchádzaní v niektorých oblastiach a o ochrane pred diskrimináciou (antidiskriminačný zákon), podľa ktorého:
•	§ 2 ods. 1: „Dodržiavanie zásady rovnakého zaobchádzania spočíva v zákaze diskriminácie z akéhokoľvek dôvodu.“
•	§ 2 ods. 3: „Dodržiavanie zásady rovnakého zaobchádzania spočíva aj v prijímaní opatrení na ochranu pred diskrimináciou.“
•	§ 2 ods. 5: „Priama diskriminácia je konanie alebo opomenutie, pri ktorom sa s osobou zaobchádza menej priaznivo, ako sa zaobchádza, zaobchádzalo alebo by sa mohlo zaobchádzať s inou osobou v porovnateľnej situácii.“
3.	Rozpor so zákonom č. 619/2003 Z.z. o Slovenskom rozhlase, podľa ktorého
•	§ 2 ods. 1: „Slovenský rozhlas je verejnoprávna národná, nezávislá, informačná, kultúrna a vzdelávacia inštitúcia, ktorá poskytuje službu verejnosti v oblasti rozhlasového vysielania.“
•	§ 8 ods. 1: „Rozhlasová rada
•	dohliada na dodržiavanie tohto zákona a plnenie úloh, ktoré Slovenskému rozhlasu vyplývajú z osobitných predpisov, 6)“
•	pričom medzi osobitné predpisy možno zaradiť aj Ústavu SR a antidiskriminačný zákon
Záver: Iniciatíva Inakosť podala podnet na SNSĽP na preskúmanie uznesenia Rozhlasovej rady z 11.12.2007 z hľadiska súladu s antidiskriminačným zákonom, s Ústavou SR a so zákonom o SRo.

References: Čl. 12
	§ 2
	§ 2
	§ 2
	§ 2
	§ 8